
ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, είναι αποδεκτή.)

ΘΕΜΑ 1 (μονάδες 35)
1ο υποερώτημα (μονάδες 10)
Κανόνες επαγγελματικής δεοντολογίας και αξιοπρέπειας για τον δημοσιογράφο:
· περίσκεψη - διασταύρωση ειδήσεων
· συνείδηση ευθύνης
· μη δημοσίευση πληροφοριών για πρόσωπα χωρίς την άποψή του
· αποφυγή υπερβολής και συκοφαντίας
· να μην λειτουργεί ως αστυνομικός ή δικαστής
· δημόσια αναγνώριση λάθους - αποκατάσταση αδικημένων
· άρνηση δημοσίευσης δοτών πληροφοριών 
· μη υπακοή σε εξωδημοσιογραφικά κέντρα και προσταγές
· ασυμβίβαστο δημοσιογραφικού επαγγέλματος με επαγγέλματα διαφημιστή, δημοσιοσχεσίτη, υπαλλήλου κομματικών Γραφείων Τύπου.

2ο υποερώτημα (μονάδες 10)
Μέλη της διαίρεσης: 
οι απόψεις για τη δημοσιογραφία διακρίνονται σε:
- αυτές που τη θεωρούν «λειτούργημα», γιατί υπηρετεί το δημοκρατικό πολίτευμα και συμβαδίζει με το πάθος, το μεράκι και τη θέληση συμμετοχής στα κοινά,
- αυτές που θεωρούν ότι είναι επάγγελμα καθαρά κερδοσκοπικό, αφού οι δημοσιογράφοι ενδιαφέρονται μόνο για το «άμεσο» ή «έμμεσο» κέρδος.
Σχέση μελών της διαίρεσης: αντιθετική.

3ο υποερώτημα (μονάδες 15)
· Το αποστομωτικό επιχείρημα ενός … ραδιοτηλεοπτικού «αστέρα», πρωταγωνιστή αθλιοτήτων (1η παράγραφος): επικρατεί η μεταφορική λειτουργία της γλώσσας → Το κυνικό επιχείρημα ενός … ραδιοτηλεοπτικού παρουσιαστή, πρωταγωνιστή εκπομπών χαμηλού επιπέδου,
· Η πεποίθηση ότι η συκοφαντία είναι θανάσιμο δημοσιογραφικό αμάρτημα (3η παράγραφος): επικρατεί η μεταφορική λειτουργία της γλώσσας → Η άποψη ότι η συκοφαντία είναι σοβαρότατο δημοσιογραφικό παράπτωμα/ ελάττωμα/ λάθος.

ΘΕΜΑ 4 (μονάδες 15)
Οποιαδήποτε άποψη διατυπώνεται από τους/τις μαθητές/-τριες θεωρείται αποδεκτή, εφόσον μπορεί να συσχετιστεί/ τεκμηριωθεί με στοιχεία/ χωρία του κειμένου, χωρίς να δίνεται με τρόπο αυθαίρετο. 
Θετικά αξιολογείται ως προς το α΄ ερώτημα η προσπάθεια του/της μαθητή/-τριας να προσδιορίσει με σαφήνεια και συντομία ότι:
· η κυρία Ελένη έχει αδυναμία στον αδελφό της, κρυφό καμάρι και ρομαντική διάθεση απέναντι στις επιλογές του να ζήσει, έστω και σε μεγάλη ηλικία, τη dolce vita: «Σα να τον καμάρωνε κιόλας από μέσα της για τη ρέμπελη ζωή του, δίχως να τ’ ομολογάει στον ίδιο τον εαυτό της» 
· η πρωταγωνίστρια της αφήγησης είναι πρόσωπο ρομαντικό και ονειροπαρμένο: «χαμογελούσε καθώς ο νους της πήγαινε στο ρέμπελο αδελφό»,
· η κυρία Ελένη προφανώς είχε κάποια απωθημένα, τα οποία ο αδελφός της τόλμησε να υλοποιήσει, χωρίς να νοιάζεται για την υπόληψή του· ίσως πραγματοποιούσε και κάποιες δικές της κρυφές επιθυμίες καλοπέρασης, που ο τυπολάτρης σύζυγός της δεν θα επέτρεπε, για να μην εκτεθούν κοινωνικά: «Μπορεί να ’τανε κι από αντίδραση, τόσο μεγάλη ήταν η αντίθεση με τον άντρα της, ο οποίος είναι πολύ τυπικός. Λες και οι ράτσες τους ήταν διαφορετικές.».
Στο β΄ ερώτημα ο/η μαθητής/-τρια καλείται να τοποθετηθεί με κριτήρια τις προσωπικές θέσεις/προτιμήσεις/αντιλήψεις/στάσεις και τον βαθμό συναισθηματικής ανταπόκρισης και κατανόησης των νοημάτων του κειμένου.


